[{"text_idx": "#000002", "text": "\u201cOs ydy\u2019r Prifysgolion yn ein arholi ni maen ddigon teg i ni arholi eu darpariaeth Cymraeg nhw! Ein gobaith ni yw dangos fod yna rai cryfderau gan y Prifysgolion, y pynciau sy\u2019n draddodiadol dda gydag addysg Gymraeg fel Hanes ond fod y Prifysgolion yn parhau i gael marciau isel, ac yn methu yn llwyr weithiau, gyda phynciau eraill fel rhai gwyddonol. Nid yw myfyrwyr yn derbyn gradd oni bai iddynt sgorio\u2019n dda ym mhob modiwl yn yr un modd rydym ni\u2019n disgwyl i\u2019r Prifysgolion ddarparu addysg Gymraeg mewn amrediad eang o bynciau nid dim ond mewn rhai.\u201d"}, {"text_idx": "#000003", "text": "Mae Myfyrwyr Aberystwyth wedi rhoi\u2019r enghreifftiau canlynol fel pynciau sydd yn cael 2.1 am eu darpariaeth Cymraeg: Drama a Hanes. Mae\u2019r enghreifftiau canlynol wedi eu dyfarnu a 2.2 gan y myfyrwyr: Gwleidyddiaeth Ryngwladol a Daearyddiaeth. Ond mae yna adrannau sydd yn parhau i fod ar ei hol hi gyda ddarpariaeth Gymraeg megis Astudiaethau Gwybodaeth ac adrannau Gwyddonol, trydydd dosbarth rhoddir i rhain."}, {"text_idx": "#000004", "text": "Yn yr un modd mae Myfyrwyr Bangor wedi dyfarnu gradd 2.1 i\u2019r adran Gerdd fel enghraifft o adran sy\u2019n darparu llawer trwy gyfrwng y Gymraeg; 2.2 i\u2019r Adran Coedwigaeth a\u2019r Amgylchedd fel enghraifft o adran sydd a pheth darpariaeth cyfrwng Cymraeg ond a\u0302 llawer o le i wella a thrydydd dosbarth i\u2019r Adran Gwyddorau Eigion fel enghraifft o adran sy\u2019n wan iawn eu darpariaeth ar hyn o bryd."}, {"text_idx": "#000005", "text": "Cred y myfyrwyr ei bod hi\u2019n arwyddocaol nad oes yr un adran wedi eu dyfarnu a dosbarth cyntaf o ran eu darpariaeth Cymraeg. Fe ddywed Bethan Williams, Llywydd Undeb Myfyrwyr Cymraeg Bangor:"}, {"text_idx": "#000006", "text": "\u201cRydym ni\u2019n cefnogi\u2019r datblygiadau sy\u2019n cymryd lle ar hyn o bryd i ddatblygu Addysg Gymraeg yma ym Mangor ac yn Aberystwyth, fodd bynnag, credwn fod tipyn o waith gan y Prifysgolion i wneud eto cyn y medrwn ni fel myfyrwyr ddyfarnu gradd dosbarth cyntaf i unrhyw adran am eu darpariaeth cyfrwng Cymraeg. Fel myfyrwyr credwn mae dim ond wedi i\u2019r Coleg Ffederal Cymraeg, sydd wedi ei addo gan y Llywodraeth Glymblaid, ddod i weithrediad y gwelw ni addysg Gymraeg yn cymryd camau breision ymlaen.\u201d"}, {"text_idx": "#000007", "text": "Ni theimla\u2019r myfyrwyr y bod Prifysgol Caerdydd yn barod i sefyll yr arholiadau hyd yn oed gan fod eu darpariaeth Cymraeg nhw yn anweledig i bob pwrpas. Cred y Myfyrwyr y bod yn rhaid i\u2019r Llywodraeth gynyddu eu cyllideb o A\u0302\u00a34.3 miliwn dros dair mlynedd i ddatblygu addysg Gymraeg i o leiaf A\u0302\u00a315 miliwn os am wireddu eu haddewid o Goleg Ffederal Cymraeg gyflawn ac effeithiol."}]